Цяпер Згуртаваньне беларусаў сьвету Бацькаўшчына перабывае ня лепшыя часы. Старшыня арганізацыі Ганна Сурмач эмігравала ў Прагу. Ейныя абавязкі выконвае цяпер Валеры Герасімаў. Страта пазыцыяў Бацькаўшчыны адбылася пераважна ў краёх г.зв. блізкага замежжадзе створаны праўрадавыя суполкі беларускае дыяспары, што фундуюцца зь дзяржаўнага бюджэту Рэспублікі Беларусі. Арганізацыі, задзіночаныя вакол Бацькаўшчыны самастойна шукаюць сродкаў на існаваньне й сваю дзейнасьць. Што ж змушае нашых суайчыньнікаў за мяжою станавіцца пад крыло дзяржавы? Тлумачыць Алена Макоўская, старшыня Рабочае групы па рыхтаваньні Трэцяга Зьезду беларусаў сьвету. 